# Euroopa Liidu C 112A/30.

| | ISSN 1977-0898 |
| --- | --- |
| Euroopa Liidu
  Teataja | C 112A |
| | |
| Eestikeelne väljaanne | Teave ja teatised | 59. köide30. märts 2016 |

ISSN 1977-0898

Euroopa Liidu

Teataja

C 112A

Eestikeelne väljaanne

Teave ja teatised

59. köide30. märts 2016

---

| Teatis nr | Sisukord | Lehekülg |
| --- | --- | --- |
| | V   Teated |
| | HALDUSMENETLUSED |
| | Euroopa Liidu Kohus |
| 2016/C 112A/01 | Kandideerimiskutse | 1 |

Teatis nr

Sisukord

Lehekülg

V   Teated

HALDUSMENETLUSED

Euroopa Liidu Kohus

2016/C 112A/01

Kandideerimiskutse

1

---

| ET | |
| --- | --- |

ET

---

V Teated

HALDUSMENETLUSED

Euroopa Liidu Kohus

| 30.3.2016 | ET | Euroopa Liidu Teataja | CA 112/1 |
| --- | --- | --- | --- |

30.3.2016

ET

Euroopa Liidu Teataja

CA 112/1

---

KANDIDEERIMISKUTSE

(2016/C 112 A/01)

Euroopa Liidu Kohtus Luxembourgis on vaba kirjaliku tõlke peadirektori ametikoht (palgaastmed AD 15 – AD 16). See ametikoht täidetakse vastavalt Euroopa Liidu ametnike personalieeskirjade artikli 29 lõikele 2.

AMETIÜLESANDED JA KANDIDAADILE ESITATAVAD NÕUDED

Kirjaliku tõlke peadirektor töötab Euroopa Liidu Kohtu kohtusekretäri otseses alluvuses ja on vastutav kirjaliku tõlke peadirektoraadi töö eest. See peadirektoraat (1) tagab Euroopa Liidu Kohtu kirjaliku õigustõlke. Peadirektoraat aitab järgida keelte kasutamise korda sellesse institutsiooni kuuluvates kohtutes nii menetluste korraldamisel kui ka kohtulahendite avaldamisel. Teenistuses töötab ligikaudu 900 inimest, kellest üle 600 on juristid-lingvistid, ja kasutab suure hulga vabakutseliste tõlkijate teenuseid.

Kirjaliku tõlke peadirektori ülesanne on suunata ja koordineerida direktorite ning keeleosakondade ja peadirektoraadi funktsionaalsete allüksuste juhtide tegevust. Oma ülesannete täitmisel teeb ta tihedat koosööd institutsiooni teiste peadirektorite ja teenistuste juhtidega.

Peadirektorilt eeldatakse võimet juhtida ja koordineerida suure struktuuriüksuse tööd. Temalt eeldatakse head organiseerimisvõimet ja oskust kohandada peadirektoraadi struktuuri vastavalt kohtusüsteemi arengule. Samuti peab ta väga hästi mõistma inimsuhteid ning oskama veenda ja motiveerida oma kaastöötajaid.

Teenistuse juhtimisel on vaja pidevalt hoolitseda peadirektoraadi töömeetodite kohandamise eest vastavalt õigusemõistmise vajadustele ning hoida tõlkekvaliteedi kõrget taset ja teha kõik võimalik jõudluse suurendamiseks, eelkõige parandades pidevalt töökorraldust ja tagades uue tehnoloogia üldise kasutuse, ning seetõttu peab peadirektor ilmutama väga suurt huvi tõlkimise abivahendite vastu.

Kirjaliku tõlke peadirektor peab olema Euroopa Liidu liikmesriigi kodanik ja tema ülesannete laadi arvestades peab tal olema akadeemiline kõrgharidus õigusteaduses.

Nõutavad on teadmised ja vähemalt kümneaastane töökogemus täidetava ametikohaga seotud valdkonnas. Kasuks tuleb töökogemus õigustõlke teenistuse juhtimise alal.

Nõutav on, et peadirektor valdaks ühte Euroopa Liidu ametlikku keelt suurepäraselt ja oskaks veel kahte liidu ametlikku keelt väga heal tasemel. Teenistuse huvides on vajalik hea inglise ja prantsuse keele oskus.

KANDIDEERIMISAVALDUSE ESITAMINE

Avaldus sellele ametikohale kandideerimiseks tuleb saata Euroopa Liidu Kohtu kohtusekretäri nimele ainult elektronposti teel aadressil DGT-DIR.GEN@curia.europa.eu ja see peab kohale jõudma hiljemalt 29. aprillil 2016. Avaldusele tuleb lisada üksikasjalik elulookirjeldus ja muud vajalikud dokumendid. Samuti peab kandidaat oma avaldusele lisama essee, milles ta kõige enam viiel leheküljel esitab oma kava teenistuse korraldamise kohta ja märgib, miks ta enda arvates sobib töötama täidetaval ametikohal.

---

(1)  Täiendav teave Euroopa Liidu Kohtu ja kirjaliku tõlke peadirektoraadi kohta on kättesaadav institutsiooni kodulehel (www.curia.europa.eu).

---